Diari Oficial de la Generalitat Valenciana


Sumari del DOGV 4272, del 17-06-2002 (2002/6247)

Informació pública de l'emissió de quotes, en període voluntari de pagament, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2002.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6247


Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Informació pública de l'emissió de quotes, en període voluntari de pagament, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2002. [2002/A6247]
  
En compliment de la Llei 3/1993, de 22 de març, Bàsica de les Cambres Oficials de Comerç, Indústria i Navegació, en els articles 6, 12, 14 i 14 (BOE número 70, de 23 de març de 1993), de l'article 62 de la Llei 12/1996, de 30 de desembre, de Pressuposts Generals de l'Estat per a 1997 (BOE de 31 de desembre d 1996), i de la Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana (DOGV número 3.145, de 18 de desembre de 1997), esta Cambra Oficial de Comerç, Indústria i Navegació comunica als seus electors contribuents que s'han presentat al cobrament les exaccions següents, exigibles segons llei.
  
Impost d'activitats econòmiques (IAE): una quota mínima de 8,04 euros (article 12.1.a de la Llei 3/1999).
  
Impost sobre la renda de les persones físiques (IRPF): una exacció de l'1,5 per 100 girada sobre els rendiments a què fa referència la secció tercera del capítol primer del títol II de la Llei 40/1998, de 9 de desembre, de l'Impost sobre la Renda de les Persones Físiques, quan deriven d'activitats incloses en l'article 6 de la Llei 3/1993 (article 62 de la Llei 12/1996).
  
Impost de societats: l'article 62 de la Llei 12/1996 establix que el tipus aplicable de cadascun dels trams de quota serà el que s'indica tot seguit:
  
Trams/euros %
  
De 0,01 a 60.101,21 0,75%
  
De 60.101,22 a 601.012,10 0,70%
  
De 601.012,11 a 3.005.060,52 0,65%
  
De 3.005.060,53 a 6.010.121,04 0,55%
  
De 6.010.121,05 a 63.630.359,09 0,45%
  
De 20.434.069,10 a 86.730.523,13 0,30%
  
De 18.030,363,14ª 24.040,484,18 0,15%
  
Més de 24.040,484,18 0,01%
  
Terminis per a efectuar l'ingrés:
  
De conformitat amb l'article 20.2 del Reglament General de Recaptació, de 20 de desembre de 1990:
  
- Notificacions entre els dies 1 i 15 de cada mes, fins al dia 5 del mes següent o hàbil posterior.
  
- Notificacions entre els dies 16 i últim de cada mes, fins al dia 20 del mes següent o hàbil posterior.
  
Finalitzat el període de pagament voluntari, el cobrament de les quotes impagades serà tramitat d'acord amb el procediment de recaptació en via de constrenyiment, amb els recàrrecs i interessos corresponents.
  
Formes de realitzar l'ingrés:
  
- Pagament a la finestreta de qualsevol de les entitats bancàries següents: Caja de Ahorros del Mediterráneo, Bancaixa, BBVA, Banco de Valencia, Caja Rural de Alicante, Banco Popular, Caja Murcia, La Caixa i Banco Guipuzcoano.
  
A les nostres oficines de Recaptació a:
  
Alacant: carrer de Sant Ferran, 4.
  
Elx: carrer de Mariano Benlliure, 4.
  
Dénia: carrer de Ramón y Cajal, 12.
  
Recursos: dins del termini de 15 dies comptador des del sendemà de la present notificació, una reclamació economicoadministrativa davant del Tribunal Economicoadministratiu Regional de València o secretaria delegada a Alacant, sense perjuí del recurs de reposició previ, amb caràcter potestatiu, davant de la Cambra Oficial de Comerç, Indústria i Navegació d'Alacant. Ambdues vies no poden simultaniejar-se.